SK Úradný vestník Európskej únie C 319/26

Žaloba podaná 5. septembra 2011 — Agrucon a iní/Komisia

(Vec T-482/11)

2011/C 319/54

Jazyk konania: angličtina

Účastníci konania

Žalobcovia: Agrupación Española de Fabricantes de Conservas Vegetales (Agrucon) (Madrid, Španielsko), Associazione Italiana Industrie Prodotti Alimentari (AIIPA) (Miláno, Taliansko), Associazione Nazionale degli Industriali delle Conserve Alimentari Vegetali (Anicav) (Neapol, Taliansko), Campil-Agro-Industrial do Campo do Tejo, Lda (Cartaxo, Portugalsko), Evropaïka Trofima AE (Larissa, Grécko), FIT — Fomento da Indústria do Tomate, SA (Águas de Moura, Portugalsko), Konservopoiïa Oporokipeftikon Filippos AE (Veria, Grécko), Panellinia Enosi Konsepvopoion (Atény, Grécko), Elliniki Etairia Konservon AE („KYKNOS“) (Nafplio, Grécko), Anonymos Viomichaniki Etaireia Konservon D. Nomikos (Marousi, Grécko), Italagro — Indústria de Transformação de Produtos Alimentares, SA (Castanheira do Ribatejo, Portugalsko), Kopais Anonymi Viomichaniki Kai Emporiki Etairia Trofimon & Poton (Kopais ABEE) (Maroussi, Grécko), Serraïki Konservopoiïa Oporokipeftikon Serko AE (Serres, Grécko), Sociedade de Industrialização de Produtos Agrícolas — Sopragol, SA (Mora, Portugalsko), Sugalidal — Indústrias de Alimentação, SA (Benavente, Portugalsko), Sutol — Indústrias Alimentares, Lda (Alcácer do Sal, Portugalsko), Zanae Zýmai Artopoiías Níkoglou AE Viomichanía Empório Trofímon (Thessaloniki, Grécko) (v zastúpení: J. da Cruz Vilaça, S. Estima Martins a S. Carvalho de Sousa, lawyers)

Žalovaná: Európska komisia

Návrhy

Žalobcovia navrhujú, aby Všeobecný súd:

— zrušil ustanovenia článku 50 ods. 3 a článku 60 ods. 7 nariadenia Komisie č. 543/2011 (1),

— nariadil spojenie tejto veci a veci T-454/2010 na účely ústnej časti konania a rozsudku, alebo aspoň na účely ústneho ústnej časti konania, a

— zaviazal žalovanú na náhradu trov konania.

Dôvody a hlavné tvrdenia

Na podporu svojej žaloby, žalobcovia uvádzajú tri žalobné dôvody.

1. Prvý žalobný dôvod založený na tom, že nariadenie Komisie č. 543/2011 porušuje nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (Ú. v. EÚ L 299, s. 1) tým, že: — neoprávnene stanovuje, že investície a akcie súvisiace s úpravou ovocia a zeleniny na spracované ovocie a zeleninu môžu byť spôsobilé na poskytnutie pomoci, a že — do hodnoty predávanej výroby výrobkov určených na spracovanie neoprávnene zahŕňa činnosti, ktoré nie sú takzvanými „samotnými spracovateľskými činnosťami“ (ktoré zjavne zahŕňanú prípravu a ďalšie činnosti nasledujúce po samostatnom spracovaní), hoci nariadenie o jednotne spoločnej organizácii trhov stanovuje, že ustanovenia o organizáciách výrobcov, najmä pokiaľ ide o poskytovanie pomoci, by sa mali uplatňovať len na výrobky spadajúce do jednotnej spoločnej organizácie pre ovocie a zeleninu.

2. Druhý žalobný dôvod založený na tom, že nariadenie Komisie č. 543/2011 tým, že poskytuje organizácii výrobcov pomoc na priemyselné činnosti uskutočnené s ovocím a zeleninou určenými na spracovanie, ktoré uskutočňujú súkromné odvetvia, porušuje zásadu zákazu diskriminácie, ktorá zakazuje, aby sa s porovnateľnými situáciami zachádzalo odlišne, ibaže by takéto zaobchádzanie bolo objektívne odôvodnené.

3. Tretí žalobný dôvod založený na tom, že nariadenie Komisie č. 543/2011 tým, že poskytuje organizácii výrobcov pomoc na priemyselné činnosti uskutočnené s ovocím a zeleninou určenými na spracovanie, ktoré uskutočňujú súkromné odvetvia, porušuje zásadu proporcionality, keďže ide nad rámec toho, čo je nevyhnutné pre dosiahnutie predpokladaného cieľa spoločnej poľnohospodárskej politiky týkajúceho sa vertikálnej integrácie organizácií výrobcov.

(1) Vykonávacie nariadenie Komisie (EÚ) č. 543/2011 zo 7. júna 2011, ktorým sa ustanovujú podrobné pravidlá uplatňovania nariadenia Rady (ES) č. 1234/2007, pokiaľ ide o sektory ovocia a zeleniny a spracovaného ovocia a zeleniny (Ú. v. EÚ L 157, s. 1).